《过高邮作》
明代·沈明臣

淮海路茫茫，扁舟出大荒。
孤城三面水，寒日五湖霜。
波漫官堤白，烟浮野戍黄。
片帆何处客，千里傍他乡。

作者简介：浙江鄞县人，字嘉则。诸生。偕徐渭为胡宗宪幕僚。有诗名，即兴作铙歌十章，援笔立就，为宗宪激赏。后宗宪以严党下狱死，为之讼冤。继往来吴楚闽粤间。卒年七十余。歌诗约七千余首，有《丰对楼诗选》、《荆溪唱和诗》、《吴越游稿》。